GiliGold/VAD_KnessetCorpus huggingface dataset:
חיים כץ: אני מבין במספרים מוחלטים.
<עפרה בלבן: בין אלף ל-1,500 זוגות.
<עפרה בלבן: זאת הערכה כללית.
חיים כץ: אלף משפחות, זה הרבה.
חיים כץ: הבנו את מה שאת אומרת אבל אני רוצה שתביני שמי שהיה כאן מעורב בחקיקה שאת עזרת בה, לא חי בוואקום.
חיים כץ: היית בדיון לפני כן ובטח תהיי בדיון שיתקיים בהמשך.
חיים כץ: אם אנחנו היינו חיים בוואקום, הכול היה בסדר.
<עפרה בלבן: אני מסכימה אבל מה עם ילד חמישי?
<עפרה בלבן: מה עם תאומים?
<עפרה בלבן: אנחנו נכנסים כאן למדרון חלקלק.
חיים כץ: מאחר ואנחנו גם לא כל כך מסכימים להגבלות האלה, אנחנו נעביר את זה לקריאה ראשונה.
חיים כץ: נשלח אתכם הביתה לחשוב על תיקון ההגבלות.
חיים כץ: אני מקווה שאחרי קריאה ראשונה אנחנו נראה איך אנחנו משפרים את זה ואיך אנחנו מתקנים את זה.
חיים כץ: תחשבו טוב.
חיים כץ: תחזרו הביתה.
חיים כץ: בשלב זה אנחנו עומדים בהסכמות.
אורית סטרוק: הייתה כאן הצעה שהעלתה היועצת המשפטית שנראית לי מאוד ראויה.
חיים כץ: תלמדי מניסיוני הדל.
חיים כץ: נעביר את זה בקריאה ראשונה ואחרי קריאה ראשונה, בדיונים לקראת קריאה שנייה ושלישית, נראה היכן אנחנו חיים.
חיים כץ: אם זה עובר קריאה ראשונה, את עושה צעד גדול קדימה.
חיים כץ: זאת הצעת חוק ראשונה שלך?
חיים כץ: תעבירי.
חיים כץ: תיכנסי לספר החוקים של מדינת ישראל.
חיים כץ: אנחנו נקריא.
<נעה בן שבת: הצעת חוק עבודת נשים (תיקון – הגנה לעובדת העוברת טיפולי פוריות), התשע"ד-2014 תיקון סעיף 9 בחוק עבודת נשים, התשי"ד-1954, בסעיף 9(ה), בפסקה (1): המלים "לקראת ילדם הראשון או השני" – יימחקו.
<נעה בן שבת: ובמקום הסיפא החל במלים "הוראת סעיף קטן זה" יבוא "הוראת סעיף קטן זה תחול לגבי עובד או עובדת העוברים טיפולים כאמור בפסקה זו לקראת ילדם הראשון או השני שלצורך הולדתו הם עוברים טיפולי פוריות, בתקופת העסקתם אצל אותו מעביד או באותו מקום עבודה.
<נעה בן שבת: ולעניין עובד או עובדת שעברו טיפולי פוריות לקראת ילדים כאמור מבן זוג קודם – גם לגבי ילדם הראשון או השני כאמור מבן זוג נוכחי.
חיים כץ: לפני שאנחנו מצביעים, אני אומר לכם, תחשבו, שלא נדפוק לכם בראש.
חיים כץ: תשמעו מה אני אומר לכם, שלא נדפוק לכם בראש.
חיים כץ: תחשבו כי להסכמות שלה, אני לא מחויב להן.
חיים כץ: תחשבו טוב מה אני אומר לכם.
יעקב מרגי: כשבאים לוועדת שרים ביום ראשון וכאשר מתעקשים להתנגד להצעות חוק, אומרים שזה בהסכמה ובתיאום.
יעקב מרגי: הם יגידו שחיים כץ לא מחויב להסכמות שלהם.
חיים כץ: אני בטוח שאורית סטרוק שתיאמה, תעמוד על כך שיהיה לפי ההסכמות.
חיים כץ: מי בעד אישור הצעת חוק עבודת נשים (תיקון - הגנה לעובדת העוברת טיפולי פוריות), התשע"ג-2013?
חיים כץ: את מצביעה במקום יוני שטבון.
חיים כץ: הצעת החוק אושרה פה אחד להכנה לקריאה ראשונה.
חיים כץ: אני מקווה שהיא תעבור במליאה בקריאה ראשונה ותבוא לכאן להכנה לקריאה שנייה ושלישית.
חיים כץ: כאמור, תעשו טוב חושבים.
חיים כץ: צהריים טובים, היום יום שני בשבוע, י"ט בשבט, ה- 20 בינואר 2014.
חיים כץ: בנושא פעילות של הקרן למפעלי שיקום.
חיים כץ: דיון שני בסדרה.
חיים כץ: אנחנו ישבנו פה, קיבלנו עדכון, ראינו את המצוקה.
חיים כץ: אני מבין שנעשו שינויים.
חיים כץ: בפעם שעברה אמר לי המנכ"ל, ככה בהערה, הוא אומר – הגיע מנכ"ל חדש, הוא עושה, הוא עובד.
חיים כץ: אז קודם כל, כל הכבוד.
חיים כץ: אבל תעשה את זה עם לב וזה שאנשים לא הגיעו ואני שמעתי פה את השיחה של מה פתאום בן-אדם הגיע, זה לא בסדר.
חיים כץ: זה פשוט לא בסדר.
חיים כץ: מי שמגיע לפה, פה הדלת פתוחה, זה הבית של העם, ושום קהילה לא תגיד לאף אחד שום דבר.
חיים כץ: על פניו, שיצא מרומז, אתה יוצא ב- 1 לאפריל לפנסיה.
<יוסי סילמן: מה המשפט האחרון?
חיים כץ: אתה יוצא ב- 1 לאפריל לפנסיה.
<ויקטור בר גיל: אתה משבש את הדברים.
חיים כץ: תסלח לי, אני אתן לך להגיב.
חיים כץ: אני לא עובד במפעלי שיקום.
חיים כץ: וזה שלא הגיעו, וזה שהודיעו למה הם לא מגיעים, זה לא בסדר.
חיים כץ: יש המון עבודה במפעלי שיקום ואתה בן-אדם ראוי ואתה יכול לעשות את זה.
חיים כץ: ואתה יכול לשקם את מפעלי שיקום.
חיים כץ: יש לך את זה.
חיים כץ: אני מכיר אותך לא מאתמול.
חיים כץ: יש לך ואתה יכול לעשות את זה בנועם הליכות, בחן.
חיים כץ: אנשים תרמו שם את כל החיים שלהם והם רוצים לעזור.
חיים כץ: אתה האיש המתאים במקום המתאים, אבל תתנהג כמו שצריך להתנהג.
חיים כץ: זה הכל.
חיים כץ: ברגע שאנשים שרצו להגיע לא הגיעו, רציתי להגיד – אין דיון.
חיים כץ: אבל אני לא רוצה שלא יהיה דיון.
חיים כץ: יש לך, ואתה הבן-אדם הנכון במקום הנכון.
<יוסי סילמן: רק, שנייה רגע.
<יוסי סילמן: אני רוצה לתת גיבוי לוויקטור.
חיים כץ: אתה תיתן לו גיבוי.
<יוסי סילמן: לא מקובל עלי ה"זובור" שאתה עושה לו פה.
חיים כץ: תקשיב, תקשיב, אדוני.
חיים כץ: אתה בכנסת, אתה לא במשרד שלך.
חיים כץ: תקשיב, אדוני, אתה תוכל להגיב.
<יוסי סילמן: אתה לא יכול לבוא ולצעוק עליו.
חיים כץ: אתה תגיב מה שאתה רוצה.
<יוסי סילמן: עם כל הכבוד, תשמע.
חיים כץ: אתה תגיב מה שאתה רוצה ואתה לא תתפרץ פה.
<יוסי סילמן: אבל לא מקובל עלי.
חיים כץ: לא מקובל?
חיים כץ: לך הביתה, אם לא מקובל.
<יוסי סילמן: אתה רוצה שכולנו נלך הביתה?
חיים כץ: פה אתה בכנסת ישראל.
<יוסי סילמן: אז אני מבקש לשמור על כבודו.
חיים כץ: ואתה תתנהג, תסלח לי, אדוני.
<יוסי סילמן: תשמור על כבודו, זה הכל.
<יוסי סילמן: מצטער מאוד.
<יוסי סילמן: אני לא באתי לפה, כדי שתיקח לי מנכ"ל ותבזה אותו.
חיים כץ: אני לא רוצה לבזות אותו.
<יוסי סילמן: אתה רוצה?
<יוסי סילמן: קח בשיחה בארבע עיניים, תברר את הפרטים.
חיים כץ: תקשיב, תקשיב.
חיים כץ: קודם כל, אני מודה לך שאתה מחנך אותי.
<יוסי סילמן: אתה מחנך אותנו כבר חצי שעה.
<יוסי סילמן: לא, תשמע.
חיים כץ: אל תבחר בי.
<יוסי סילמן: אדוני, חבר הכנסת, אל"ף, אני אשקול את זה.
<יוסי סילמן: ודבר שני, יש, ויקטור אדם ראוי ביותר.
<יוסי סילמן: אם אתה רוצה לעשות לו, אם יש לך שיחת הבהרה, בוא נלך לחדר צדדי ותעשה לו שיחת הבהרה, עם כל הכבוד.
<יוסי סילמן: אני לא יכול לשבת פה, מצטער מאוד.
חיים כץ: אני לא רוצה, הוא לא, בוא תקשיב, הוא לא עובד אצלי.
<יוסי סילמן: הוא עובד אצלי.
חיים כץ: הוא לא עובד אצלי ואני לא צריך לעשות לו שיחת הבהרה.
<יוסי סילמן: לא, זה לא.
חיים כץ: בסדר, אמרת.
חיים כץ: וגם נרשם בפרוטוקול.
חיים כץ: ואני לא צריך לעשות לו שיחת הבהרה.
חיים כץ: אבל לא יכול להיות שאנשים יצלצלו, יגידו – אנחנו לא באים בגלל שאנחנו מאוימים.
<יוסי סילמן: אוי, באמת.
<ויקטור בר גיל: אני יכול להתייחס, אדוני?
חיים כץ: אני אתן לך להתייחס.
<ויקטור בר גיל: כן.
<ויקטור בר גיל: אני חושב שאתה משמיץ אותי בצורה הכי חמורה שיכול לקרות.
<ויקטור בר גיל: ואני לא אתן לך שזה יקרה.
<ויקטור בר גיל: בבקשה.
<ויקטור בר גיל: אנחנו לא מתנהלים כמו שאתה חושב שאני מתנהל.
חיים כץ: אני אתן לך להתייחס ואתה תוכל להתייחס.
<יוסי סילמן: אבל למה זה הכרחי עכשיו?
חיים כץ: הוא רוצה להגיב, אני אתן לו להגיב.
<יוסי סילמן: לא, אבל אתה גם חרצת את דינו, לא שמעת.
<ויקטור בר גיל: השמצת.
חיים כץ: נראה לי שאתה מגזים, לא חרצתי כלום.
חיים כץ: אני חושב שאתה מגזים.
חיים כץ: אני חושב שאתה מגזים, לא חרצתי כלום.
חיים כץ: אמרתי את מה שאמרתי והוא ביקש להגיב ואמרתי שהוא יגיב והוא יגיב.
חיים כץ: בבקשה, אדוני, תגיב.
חיים כץ: לפרוטוקול, רק שם ותפקיד.
<ויקטור בר גיל: אדוני היושב-ראש, אני חושב שאתה פגעת עכשיו בעובד ציבור.
חיים כץ: לפרוטוקול, תציג את עצמך.
<ויקטור בר גיל: אני ויקטור בר גיל, מנכ"ל הקרן.
<ויקטור בר גיל: אתה ברגע זה פגעת בעובד ציבור שעושה עבודתו נאמנה בתוך קרן שאתה יודע מה היא היתה ומה היא הולכת להיות.
<ויקטור בר גיל: כל מי שהוזמן על-ידך, כל מי שהוזמן על-ידך, הפקידה שלי לידי, הודיעה לכולם, מי שהוזמן על-ידי הכנסת, מתבקש להגיע לכנסת.
<ויקטור בר גיל: אף אחד לא נאסר עליו לא להגיע לכנסת.
<ויקטור בר גיל: עם כל הכבוד, אני עבדתי 40 שנה במקום ציבורי ואני יודע בדיוק מה הכללים.
<ויקטור בר גיל: אף אחד לא רשאי לבטל מישהו לא לבוא לכנסת.
<ויקטור בר גיל: אז אם עדיין הרכילות מגיעה אליך מאחורי הקלעים, אז אני מציע שלפני שאתה משמיץ, בוא תאמת אותה ואחרי שתאמת אותה, תבין בדיוק מה הדברים.
<ויקטור בר גיל: אתה חושב שאני ה"עבדאי" של המדינה, שלא מאפשר לאבראהים להגיע?
חיים כץ: לא, הוא הגיע.
<ויקטור בר גיל: הוא הגיע.
חיים כץ: לא מדבר עליו, אלא על אלה שלא הגיעו.
<ויקטור בר גיל: שאלו אותו בצורה מנומסת, לא אני, שהוא מסיים באפריל את העבודה.
<ויקטור בר גיל: שיוצא לפנסיה.
<ויקטור בר גיל: אז הוא אמר – נכון, אני מסיים את העבודה, הולך לפתוח תחנת דלק, הולך לפתוח זה, הולך לפתוח זה, מה קרה?
<ויקטור בר גיל: זה שיחת חולין ביני לבין, בין אנשים.
<ויקטור בר גיל: אפילו לא שאלתי אותו כי אני יודע מתי הוא עוזב.
אורלי לוי אבקסיס: לא, אבל השאלה היא אחרת.
חיים כץ: אורלי, אני אמרתי את מה שאמרתי, את לא היית.
חיים כץ: תני לו להגיב.
<ויקטור בר גיל: אני מציע, תאמת את הדברים לפני שאתה מגיב.
<ויקטור בר גיל: בוא תראה מה עשינו בחודשיים האלה.
חיים כץ: עוד מעט אני אקבל פה סקירה.
<ויקטור בר גיל: מה עשינו, ואחרי זה תבוא תדבר אתי על איך מנהלים מקום עבודה.
<יוסי סילמן: בלה, יושב-ראש הוועד.
<יוסי סילמן: אתה מנהל, סליחה, הגזמתי.
חיים כץ: לא, נראה לי, אתה.
<יוסי סילמן: סליחה, סליחה.
אורלי לוי אבקסיס: אתה לא היית פה הרבה אני מבינה.
<בלה מאיס: שלום, מאיס בלה, יושבת-ראש ועד עובדי הקרן למפעלי שיקום.
<בלה מאיס: אנחנו מברכים על ההזמנה שהזמנת וכפי שידוע לי, כל מי שביקש להגיע, לא שמו בפניו מחסומים.
<בלה מאיס: אבל אני רוצה בהזדמנות הזאת לברך את מנכ"ל משרד הרווחה, את מר סילמן יוסי, שלקח על עצמו את האחריות על הקרן, ועל המינוי של ויקטור בר גיל שבחודשים הספורים שהוא נמצא, התחלנו לראות את האור בקצה המנהרה ואנחנו מברכים על כך.
חיים כץ: אדם עם יכולות, אין ספק.
<בלה מאיס: יש עוד הרבה בעיות, יש עוד הרבה בעיות, זה לא שהכל נפתר.
<בלה מאיס: עדיין לא ראינו את כל הכסף ממשרד הרווחה ועדיין לא פתרו את הבעיות ועדיין יש הרבה חובות ויש הבטחה של יוסי סילמן שיכסו את החובות.
<בלה מאיס: אנחנו בינתיים, עדיין לא רואים את זה.
<בלה מאיס: אבל אנחנו מברכים על השינוי שעברנו בחודשיים-שלושה האחרונים, כאשר ויקטור נכנס ומבצע את הדברים בצורה ישרה, ישירה ונכונה.
<בלה מאיס: תודה.
<יוסי סילמן: ברשותך.
<יוסי סילמן: אל"ף, באמת אני יכול להגיד שלא שיערתי ולא פיללתי מה אפשר לעשות בחודשיים בקרן ואין אומרים שבחו של אדם בפניו.
חיים כץ: מותר, במקצת.
<יוסי סילמן: אבל ויקטור, בחודשיים האחרונים, לקח גם את בלה, עם כל ועד העובדים, וגם את מנהלי מפעלי שיקום המוגנים, ואני כבר יכול להגיד, וראה זה פלא, אנחנו מאוזנים.
<יוסי סילמן: קיצץ בשומנים, שלח אנשים הביתה, קיצצנו במפעלים מוגנים מ- 1,200 מ"ר פתאום ל- 400 מ"ר, כי זה מה שהיה צריך ואני אומר לך, אני אישרתי תוכניות לקרן בשבוע שעבר.
<יוסי סילמן: הם הציגו, עשו עבודת מטה.
<יוסי סילמן: מה הכיוונים?
<יוסי סילמן: אל"ף, אני אומר לך, אנחנו, ההתנהלות היא ישרה ו-ויקטור הוא מנהיג ואני רוצה את ויקטור לידי, ככל האפשר.
<יוסי סילמן: מה הכיוונים הכלליים?
<יוסי סילמן: אל"ף, באמת, אנחנו הולכים לבצע כמה מהלכים ב- 2014.
<יוסי סילמן: המהלך הראשון זה פיתוח מודל והתכנסות במפעלים המוגנים שאני הבטחתי לקרן שיהיה יותר הפניות.
<יוסי סילמן: יהיה יותר הפניות, למפעלים המוגנים, המפעלים המוגנים קיבלו אצלנו במשרד, מאיר נתן את הדגש שזה סדר עדיפות ראשון, כי תזכור שיש נכים ברמת קושי שבבית, שאם לא נוציא אותם למפעל המוגן, זה אסון.
<יוסי סילמן: אז זה נושא אחד.
<יוסי סילמן: ויש פה תוכנית, החזון של ויקטור זה להפוך גם את המפעלים האלו מסופרי חרוזים להכניס טכנולוגיות ולעשות דברים הרבה יותר.
<יוסי סילמן: דרך אגב, הערת אגב, מסתבר לי שאין להם ארוחת צהריים, במפעלים מוגנים.
<יוסי סילמן: אני חייב להודות, הפתעה אסטרטגית.
חיים כץ: בפעם שעברה נאמר שלא היה להם גם נייר טואלט.
<יוסי סילמן: אז בגלל זה לא נתנו ארוחת צהריים?
אורלי לוי אבקסיס: זה או זה או זה?
<יוסי סילמן: לא, כדי שלא יצטרכו.
חיים כץ: לא אוכלים, בשביל שלא יהיה צורך.
<יוסי סילמן: אבל היות ועכשיו כבר יש נייר טואלט, החלטנו גם להשקיע בארוחות צהריים ואני חושב שזה דבר ראוי, הביטחון התזונתי, ואנחנו נכניס בקרוב גם ארוחות חמות למפעלים.
<יוסי סילמן: אבל אני אומר, המפעלים הולכים לעבור רפורמה אמיתית.
<יוסי סילמן: הנושא השני זה כל מרכזי השיקום, כל מרכזי השיקום, האבחון והשיקום התעסוקתי, אנחנו הגענו להבנה, כנראה נצטרך לפטר 50 עובדים, שאין מה לעשות.
<יוסי סילמן: נצטרך לפטר 50 עובדים, זה מקובל על ועד העובדים.
אורלי לוי אבקסיס: והשירות לא ייפגע?
אורלי לוי אבקסיס: בפיטורים?
חיים כץ: 50 מתוך כמה?
<יוסי סילמן: מתוך 500.
<ויקטור בר גיל: מתוך 450.
<יוסי סילמן: מתוך 450.
חיים כץ: זאת אומרת 12%.
חיים כץ: מה זה לפטר?
חיים כץ: זה פרישות מוקדמות?
<יוסי סילמן: לא, עם פיצויים.
<יוסי סילמן: יש לנו הסכם עם ההסתדרות, זה מעוגן עם פיצוי, 150%.
חיים כץ: איזה הסתדרות?
<יוסי סילמן: הסתדרות העובדים.
<בלה מאיס: הסתדרות המעוף מייצגת אותנו, מול המעסיק, ויש לנו הסדר וחתמנו על הסכם קיבוצי להפסקת עבודתם של 112 עובדים.
אורלי לוי אבקסיס: אז לא 50?
<בלה מאיס: 50 כבר הלכו.
<בלה מאיס: הלכו כבר מרצון, פרישה מרצון, ו- 50 הנותרים, בהסדר מיוחד.
אורלי לוי אבקסיס: אז זאת אומרת זה כבר 20%.
<יוסי סילמן: מההתחלה.
אורלי לוי אבקסיס: מהצוות המקורי.
<יוסי סילמן: זה המון, יחסית למה?
אורלי לוי אבקסיס: לא, השאלה אם אותו נכה עדיין יקבל את השירות, הנגישות, את הליווי.
<יוסי סילמן: אני חושב שהוא יקבל יותר.
אורלי לוי אבקסיס: מה שאנחנו רוצים להבטיח זה שהנכים יקבלו גם את מקום העבודה בצורה כזאת, אבל גם את כל מה שנלווה לזה.
<יוסי סילמן: אורלי, אנחנו בדקנו, לא ייפגע ונהפוך הוא, יהיה לנו יותר כסף להשקיע בנכה.
<יוסי סילמן: כי כרגע בתזרים, כמו שזה נראה, אנחנו נכסה כמדינה שמונה מיליון שקלים שיש שם חובות, יש לנו כן כיוון ללכת ולשנות את השטר.
<יוסי סילמן: בסוף 2014, בהסכמה, כמובן עם הקרן.
<בלה מאיס: לא בהסכמה.
<יוסי סילמן: שנייה, בלה.
חיים כץ: הסכמה אחת נתת.
<יוסי סילמן: בלה, מתי את פורשת?
<בלה מאיס: אני אתן לך את התאריך המדויק אחר-כך.
<יוסי סילמן: לא משנה.
<יוסי סילמן: הכוונה שלנו, לשנות את השטר.
<יוסי סילמן: כרגע, כמו שאנחנו רואים, הקרן תסיים ביתרות חיוביות של בין ארבעה לחמישה מיליון והכל יושקע פנימה.
חיים כץ: בכמה אנשים הם מטפלים היום?
<יוסי סילמן: מספרים מדויקים – ויקטור.
<ויקטור בר גיל: אני אגיד לך.
<ויקטור בר גיל: ב- 2013 טיפלנו ב- 9,945.
<יוסי סילמן: אני רק רוצה לציין פה, אני לא יודע אם אתה יודע, חיים.
חיים כץ: לא יודע כלום, אני רוצה לראות.
<יוסי סילמן: יש לנו גם בתי-ספר.
<יוסי סילמן: יש לנו ארבעה בדיוק, ארבעה בתי ספר של ילדים שבאמת בקצה הרצף שלא נקלטו בשום מקום ואני דווקא נותן פה רוח גבית לוויקטור, לפתח עוד בתי-ספר, לאותם אומללים שבאמת לא נקלטים בשום מקום וזה יאפשר לנו, אנחנו נעבוד על מודל כלכלי ממשרד החינוך, אבל זה החזון של ויקטור ואני תומך בזה, ללכת ולהתפתח יותר בבתי-הספר של קצה הרצף.
אורלי לוי אבקסיס: רגע, זה ההכשרות המקצועיות בתוך המסגרות החוץ ביתיות, שהיה תחת הכלכלה ולא העבירו את הכסף וגם לא נתנו את ההרשאה?
<יוסי סילמן: אני רוצה להגיד לך, את עושה שיעורי בית,היא בסדר.
אורלי לוי אבקסיס: לא, לכל השנה האחרונה, דרך אגב, לא היו הכשרות.
<יוסי סילמן: לגבי ההכשרות המקצועיות, היום ההכשרות המקצועיות מתבצעות דרך הביטוח הלאומי ויש פה את כרמל.
<יוסי סילמן: היא מערכת מסודרת.
<יוסי סילמן: זה נכון שישנן אוכלוסיות בקצה הרצף, שמגיעות לקרן, והם לא יכולים להגיע להכשרה מקצועית.
<יוסי סילמן: הקרן מפתחת היום מודל שנקרא סביבת עבודה, סביבת עבודה?
<יוסי סילמן: אמרתי נכון?
<יוסי סילמן: שבו בעצם עושים הכשרה On the Job Training.
<יוסי סילמן: דהיינו, הם גם עוברים אבחון, אבל זה משהו יותר רך, ויותר מעשי ולכן היו לנו שני מודלים.
<יוסי סילמן: בשורה התחתונה, התמ"ת לא העביר.
<יוסי סילמן: אנחנו רואים את זה, התמ"ת גם לא מעביר לנו לחסות הנוער כסף להכשרות מקצועיות, הוא הפסיק להעביר לקרן.
אורלי לוי אבקסיס: הוא מתוקצב, אבל הוא לא הפעיל את ההכשרות, הוא לא מעביר את הכסף.
חיים כץ: שנייה, אורלי.
חיים כץ: מה שאני מצפה שתבוא לוועדה, אנחנו נפגשנו פה לפני חודשיים.
חיים כץ: שים תמונת מצב מה היה, בתי-ספר, כמויות, אנשים, מה המצב היום, מה המצב עם מה אנחנו נפגשים, עם מה אנחנו נפגשים בעוד שלושה חודשים.
<יוסי סילמן: קיבלתם פה תוכנית עבודה.
<יוסי סילמן: עם זה אתה נפגש במהלך 2014.
חיים כץ: תקשיב, אתה בא לכנסת.
חיים כץ: אני לא מבין את ההתנהלות שלך, בוא, אני אומר לך את האמת.
חיים כץ: אתה בא, כאילו אנחנו חברים.
חיים כץ: אנחנו לא חברים.
חיים כץ: אתה בא למשרד ממשלתי, לגוף ממשלתי, תציג את הדברים.
חיים כץ: עם כל הכבוד לך, אני אומר לך.
חיים כץ: אני בא, מנהל פה ישיבות, אני רואה.
חיים כץ: תבוא, תשים את המצב, זה מה יש, זה מה אין, זה היעדים, לפה אנחנו הולכים להגיע ותיתן סקירה כמו שנותנים סקירה.
חיים כץ: מה שאתה אמרת עד עכשיו, לא אמרת כלום.
חיים כץ: תן סקירה על הלוח, תמונת מצב, יעדים של מפעלי שיקום, מה קורה, כמה אנשים, כמה הכשרות, קח מצגת, תשים מצגת.
חיים כץ: מה זה לא לא?
<יוסי סילמן: אל"ף.
חיים כץ: כ' בשבט, ה-21 בינואר 2014 ואני מתכבד לפתוח את ישיבת ועדת העבודה, הרווחה והבריאות.
חיים כץ: הנושא שעל סדר היום הוא הצעת חוק הטבות לניצולי שואה (תיקון מס' 4) (הגדלת הסיוע לניצולי שואה, התשע"ד-2013.
חיים כץ: זה עוד צעד קטן כשהולכים לקראת ניצולי השואה.
חיים כץ: לדעתי צריך ללכת הרבה יותר אבל כל צעד מתחיל בצעד אחד קטן.
חיים כץ: נמצא כאן נציג האוצר?
חיים כץ: תסביר את הצעת החוק.
<גיא הרמתי: נציגת הרשות.
<גליה מאיר אריכא: היועצת המשפטית של הרשות לזכויות ניצולי שואה.
<גליה מאיר אריכא: לפני שאני אדבר על התיקון, כמה מלים על החוק.
<גליה מאיר אריכא: חוק הטבות לניצולי שואה בנוסחו כיום מסדיר ככלל את הסיוע ליוצאי מחנות הגטאות כאשר בחוק יש שתי אוכלוסיות עיקריות.
<גליה מאיר אריכא: אוכלוסייה אחת היא אוכלוסייה שמקבלת גמלה מוועדת התביעות, כאשר החוק עצמו קובע מתן הטבות נוספות ובהן קצובת הבראה, הנחה בארנונה ועוד, והאוכלוסייה השנייה היא אוכלוסייה שמקבלת את הקצבה במישרין מהמדינה והחוק לגביה קובע את מתן הקצבה וכן את אותן הטבות להן זכאית הקבוצה הקודמת.
<גליה מאיר אריכא: בנוסף החוק קובע שמי מבין הזכאים בחוק, מבין אותן שתי קבוצות, שגם מקבל גמלת הבטחת הכנסה, יהיה זכאי גם למענק הטבות שנתי ולסיוע בדיור.
<גליה מאיר אריכא: לתיקון.
<גליה מאיר אריכא: כאן מוצע להרחיב את האוכלוסייה הזכאית לאותו מענק באופן שתינתן לכל הזכאים לפי החוק, ולא רק למקבלי הבטחת הכנסה.
<גליה מאיר אריכא: זה צעד עיקרי אחד.
<גליה מאיר אריכא: הצעד העיקרי השני הוא הגדלת הקצבה החודשית שמשולמת לאותה אוכלוסייה שמקבלת במישרין מהמדינה בסכום של 600 שקלים באופן שהקצבה תעמוד על 1,850 שקלים.
חיים כץ: השובר יורד.
<גליה מאיר אריכא: השובר היום עומד על 600.
חיים כץ: אם כן, הסכום הוא מאתיים שקלים.
<ענת מימון: המאתיים שקלים, זה עדכון שנעשה.
חיים כץ: הגדלה במאתיים שקלים.
<גליה מאיר אריכא: הקצבה היום היא 1,238 שקלים וכאן אנחנו מציעים שהיא תעמוד על 1,850 שקלים.
<ענת מימון: והשובר לא יינתן.
<גליה מאיר אריכא: באופן שיחליף את השובר.
<גליה מאיר אריכא: כן.
<גליה מאיר אריכא: השובר ניתן מתוקף החלטת ממשלה והוא לא קבוע בחוק.
חיים כץ: מה עלות החוק?
<גליה מאיר אריכא: כשישים מיליון שקלים.
חיים כץ: מה התחזית לעלות שתהיה בשנה הבאה?
<גליה מאיר אריכא: זה תלוי במספר הזכאים.
חיים כץ: כמה לדעתך ילכו לעולמם בשנה הבאה?
חיים כץ: אלה שרוצים לדאוג לניצולי השואה, וטוב שכך, שידאגו עם הלב וייתנו כמה שהם צריכים לקבל.
חיים כץ: שלא ייתנו להם במסורה.
חיים כץ: כל יום ארבעים אנשים מהם הולכים לעולמם.
חיים כץ: כל יום ארבעים אנשים הולכים לעולמם ואין זמן לתקן.
חיים כץ: תכניסו את זה טוב טוב לראש, במיוחד שלא נותנים ליותר מדי חברי כנסת לחוקק בנושא ניצולי השואה.
חיים כץ: געו באלה שצריכים סיעוד, תעלו את התקרות של ה-8,800 שקלים, תנו להם את החיתולים.
חיים כץ: לא שהחוק הזה לא מיטיב אבל לא מספיק.
חיים כץ: הוא המעט שבמעט.
חיים כץ: יש כאן מישהו שרוצה לומר משהו על החוק לפני שנעבור להקראה?
<תמי מרוז: אנחנו כמובן מברכים ומבקשים, כמו שאתה אומר, להיטיב.
<תמי מרוז: אנחנו זקוקים לכם, לחברי הכנסת ולחוקים שייתנו לנו כלים לתת יותר.
<ליה נירגד: אפשר לשאול שאלה?
<ליה נירגד: אני מהמשמר החברתי.
<ליה נירגד: אתה אומר שלא נותנים לחברי כנסת לחוקק יותר מדי חוקים בנושא הזה.
<ליה נירגד: אתה יכול להסביר למה אתה מתכוון?
חיים כץ: אני חבר קואליציה ובקואליציה הצעות חוק צריכות לעבור ועדת שרים והן לא כל כך עוברות את ועדות השרים.
<ענת מימון: הצעת חוק הטבות לניצולי שואה (תיקון מס' 4) (הגדלת הסיוע לניצולי שואה), התשע"ד-2014 תיקון סעיף 1 בחוק הטבות לניצולי שואה, התשס"ז-2007 (להלן – החוק העיקרי), בסעיף 1, בהגדרה "מענק שנתי לפי חוק זה" – בפסקה (1), המלים "ולגבי ניצול שואה נזקק כמשמעותי בסעיף 5(א)" – יימחקו, ובמקום "מענק הטבות לפי סעיף 5(א)(1)" יבוא "מענק הטבות לפי סעיף 3(ב)(5)".
<ענת מימון: את פסקה (2) אנחנו מורידים כי מתקנים בהמשך.
<ענת מימון: זה תיקון הגדרות בהתאם לתיקונים שאנחנו עושים.
<ענת מימון: תיקון סעיף 3 בסעיף 3(ב) לחוק העיקרי – בפסקה (1), במקום הקטע החל במלים "מאוצר המדינה" עד המלים "שקלים חדשים" יבוא "מאוצר המדינה בסכום של 1,850 שקלים".
<ענת מימון: זאת הקצבה החודשית שניתנת לפי סעיף 3.
<ענת מימון: בפסקה (2), במקום "ב-1 בינואר" יבוא "בחודש ינואר".
<ענת מימון: זה תיקון נוסף שאנחנו עושים.
<ענת מימון: יש קצובת הבראה שמשולמת בחודש ינואר לאותם ניצולי שזכאים לה, וכאן במקום לשלם אותה ב-1 בינואר, בגלל קשיים טכניים, אנחנו עושים את זה במהלך חודש ינואר.
<ענת מימון: אחרי פסקה (4) יבוא: "(5) מענק הטבות בסכום של 4,000 שקלים חדשים, שישולם מאוצר המדינה בחודש ינואר של כל שנה.
<ענת מימון: הסכום האמור יעודכן ב-1 בדצמבר בכל שנה (בפסקה זו – יום העדכון), בהתאם לשיעור עליית המדד החדש לעומת המדד הבסיסי.
<ענת מימון: לעניין זה – "מדד" – מדד המחירים לצרכן שפרסמה הלשכה המרכזית לסטטיסטיקה.
<ענת מימון: "המדד החדש" – המדד שפורסם לאחרונה לפני יום העדכון.
<ענת מימון: "המדד הבסיסי" – המדד שפורסם לאחרונה לפני יום 1 בדצמבר 2007.
<גליה מאיר אריכא: 4,743 שקלים.
<ענת מימון: תיקון סעיף 4 בסעיף 4 לחוק העיקרי, אחרי פסקה (3) יבוא: "(4) מענק הטבות כאמור בסעיף 3(ב)(5)".
<ענת מימון: תיקון סעיף 5 בסעיף 5(א) לחוק העיקרי - ברישה, במקום "זכאי גם להטבות כמפורט להלן:" יבוא "ואשר זכאי לסיוע בתשלום שכר דירה ממשרד הבינוי והשיכון, זכאי גם לתוספת בשיעור של 10 אחוזים מסכום הסיוע שהוא זכאי לו".
<ענת מימון: פסקאות (1) ו-ׁ(2) – יימחקו.
<ענת מימון: זה הסעיף של מי שזכאי לקצבת הבטחת הכנסה ולמעשה המענק הזה כבר לא מיוחד רק לו ולכן הורדנו את זה משם.
<ענת מימון: תיקון סעיף 5א בסעיף 5א לחוק העיקרי, בסעיף קטן (ב) – בפסקה (2), במקום "בסעיף 5(א)(1)" יבוא "בסעיף 5(ב)(5)".
<ענת מימון: בפסקה (3), במקום "בסעיף 5(א)(2)" יבוא "בסעיף 5(א)".
<ענת מימון: תיקון סעיף 7 בסעיף 7(א) לחוק העיקרי, במקום "5(א)(2)" יבוא "5(א)".
<ענת מימון: כאן יש התאמות של ההפניות.
<ענת מימון: לסעיף תחילה ותחולה.
<ענת מימון: בעיקרון התחילה שנקבעה לגבי התשלומים של הקצבה החודשית, זה אמור להיות ב-1 בחודש שלאחר יום הפרסום.
חיים כץ: רטרואקטיבית, ממתי?
<גליה מאיר אריכא: לגבי הקצבה זה יהיה מדי חודש בחודשו, בשוטף.
<גליה מאיר אריכא: לגבי המענק השנתי, נחיל אותו באופן שיקבלו גם עבור שנת 2013.
<גליה מאיר אריכא: כלומר, לשנת 2014 הם יקבלו שני מענקים למעשה.
<ענת מימון: הקצבה החודשית החל מחודש פברואר.
<גליה מאיר אריכא: הקצבה החודשית, כמו שכתוב כאן, ב-1 בחודש לאחר פרסומו.
<גליה מאיר אריכא: כלומר, בחודש פברואר יקבלו כבר את הקצבה המוגדלת.
<גליה מאיר אריכא: רק לגבי המענק, זה סעיף קטן (ב), זה מענק הטבות שנתי ואנחנו יכולים לשלם אותו במהלך חודש פברואר.
<גליה מאיר אריכא: הנוסח היום קובע 1 בינואר, אז יהיה כתוב 1 בפברואר.
<ענת מימון: את מדברת על סעיף 7(ב)?
<גליה מאיר אריכא: במקום 1 בינואר, יהיה 1 בפברואר.
<גליה מאיר אריכא: אולי אפילו לציין באופן שהמענק ישולם במהלך חודש פברואר.
<גליה מאיר אריכא: שלא יתפרש כאילו אני חייבת לשלם אותו ב-1 בפברואר כי מערכת התשלומים לא יכולה.
<גליה מאיר אריכא: זה ישולם במהלך פברואר.
חיים כץ: זה ישולם במהלך פברואר גם אם הצעת החוק תעבור בפברואר.
<גליה מאיר אריכא: אנחנו יכולים לבצע את זה כך.
<ענת מימון: תחילה ותחולה תחילתו של סעיף 3(ב)(1) לחוק העיקרי, כנוסחו בסעיף 2(1) לחוק זה, ב-1 בחודש שלאחר פרסומו של חוק זה, והוא יחול על קצבה המשולמת בעד החודש האמור ואילך.
<ענת מימון: תחילתם של סעיפים 1, 3(ב)(2) ו-(5), 4(4), 5(א), 5א ו-7(א) לחוק העיקרי, כנוסחם בסעיפים 1, 2(2) ו-(3), ו-3 עד 6 לחוק זה, ביום 1 בפברואר 2014 והם יחולו על מענק הטבות וקצובת הבראה המשולמים בעד שנת 2014 ואילך.
<ענת מימון: על אף האמור בסעיף קטן (ב), מי שהרשות המוסמכת הכירה בזכאותו לקבלת הטבות לפי סעיפים 3 או 4 לחוק העיקרי בעד שנת 2013, יהיה זכאי לקבל מענק הטבות לפי סעיף 3(ב)(5) לחוק העיקרי, כנוסחו בסעיף 2(3) לחוק זה, בעד שנת 2013, ובלבד שלא קיבל מענק הטבות כאמור בסעיף 5(א)(1) לחוק העיקרי, כנוסחו ערב המועד האמור בסעיף קטן (ב) בעד אותה שנה.
<ענת מימון: מענק הטבות בעד שנת 2013 ישולם לזכאי לפי סעיף קטן זה עד תום החודש שלאחר החודש שבו חל יום פרסומו של חוק זה או שלאחר החודש שבו חל היום שבו הכירה הרשות המוסמכת בזכאותו, לפי המאוחר.
<ענת מימון: כאן למעשה גם מי שזכאי כשנת 2013 לפי התנאים שלכם למענק, אתם אומרים שהשנה תשלמו לו בעצם שני מענקים גם בגין שנת 2013 וגם בגיל שנת 2014 וזה ייעשה בחודש שלאחר החודש של הפרסום או חודש לאחר שתוכר הזכאות שלו.
<גליה מאיר אריכא: אנחנו נעשה את זה במהלך חודש פברואר עם המענק.
<וילמה מאור: לגבי הנוסח.
<וילמה מאור: את אמרת 1 בפברואר.
<וילמה מאור: השאלה אם אפשר לסכם שזה יהיה במהלך פברואר.
<ענת מימון: אנחנו מדברים על תחילה.
חיים כץ: התחילה ב-1 בפברואר והתשלום יהיה במהלך חודש פברואר.
<וילמה מאור: כי נוסח החוק מדבר על ינואר.
<ענת מימון: לגבי השנה הזאת, יקראו את זה כאילו בחודש פברואר של השנה כי אנחנו כן רוצים שזה יהיה במהלך חודש ינואר.
<ענת מימון: אני מדברת על הנוסח של סעיף 3(ב)(5).
<ענת מימון: אנחנו כותבים שמענק ההטבות מדי שנה ישולם במהלך חודש ינואר.
<ענת מימון: אנחנו אומרים שהשנה, כיוון שהחוק נכנס לתוקפו רק ב-1 בפברואר, לגבי השנה הספציפית הזאת התשלום ייעשה במהלך חודש פברואר.
<ענת מימון: אנחנו נציין את זה כמעין הוראה לגבי השנה הזאת.
<גליה מאיר אריכא: לגבי 2014.
<יובל: אני יובל.
<יובל: פשוט יובל.
<יובל: כתבתי לך מכתב, כתבתי לאדון כחלון מכתב וכתבתי כבר לפני ארבע שנים לפני כן מכתבים שחוק אחד אתם עושים ופתרת את כל הבעיות עם כל ניצולי השואה.
<יובל: לבטל לחלוטין את הגזלנים שפתחו קרנות לרווחה והכסף הולך אליהם לכיס.
<יובל: מאות מיליונים הולכים אליהם ואני קיבלתי פעם אחת בשנתיים.
<יובל: אני לא צריך שום לבטל את כל הפילים הלבנים שנקראים קרנות לרווחת יוצאי השואה.
<יובל: לתת לכל יוצאי השואה.
<יובל: אתה יכול לתת לאדם 5,000 שקלים בחודש ונשאר להם הרבה בכיס.
<יובל: לא 4,000 שקלים מקסימום לשנתיים כשכל פקידון שם מרוויח 10,000 שקלים בחודש.
<יובל: זאת לא בושה למדינת ישראל?
<יובל: אתם מדברים גבוה ואומרים שנותנים ליוצאי השואה ועושים ימים בינלאומיים.
<יובל: זה נכנס לקרנות, לכיס שלהם.
<יובל: הם קובעים לנו קריטריונים.
<יובל: את הקריטריונים אנחנו זוכרים מאז, זה כן וזה לא, זה ימינה וזה שמאלה.
<יובל: אתה מכיר את זה.
<יובל: צריך לבטל את הקרנות.
<יובל: אתה אפילו לא השבת לי על המכתב שלי.
חיים כץ: הצבעה
חיים כץ: החוק אושר ויבוצע.
חיים כץ: החוק אושר פה אחד וכל חברי הכנסת שיש להם זכות הצבעה אישרו אותו כהכנה לקריאה השנייה והשלישית.
חיים כץ: אני מקווה מאוד שהיא תעבור במליאה במהלך החודש הזה.
<וילמה מאור: אפשר עוד הבהרה אחת לפרוטוקול?
<וילמה מאור: לגבי פסקה (ב) בסעיף 7, כמובן שלגבי הקבוצה שכבר קיבלה מענק בשנת 2014, שזאת אותה קבוצה שמקבלת הבטחת הכנסה, היא לא תקבל.
חיים כץ: חשבתי שהפכתם ללארג'ים ואתם נותנים להם כפל מענק.